Ligjvënësit amerikanë dhe çështja e emrit të Maqedonisë
Ligjvënësit amerikanë, përmes një letre drejtuar Sekretarit të Përgjithshëm të NATO-s, kanë bërë thirrje për anëtarësimin e Maqedonisë në aleancën veri-atlantike
Ligjvënësit amerikanë po komentojnë mbi mosmarrëveshjen dhjetëra vjeçare mes Greqisë dhe ish Republikës Jugosllave të Maqedonisë për çështjen e emrit. Greqia prej kohësh ka kundërshtuar përdorimin e emrit Maqedoni, duke argumentuar se kjo nënkupton një pretendim territorial ndaj një rajoni në Greqinë Veriore me të njëjtin emër. Ekspertët thonë se çështja e emrit mund të jetë e vetmja pengesë e mbetur në përpjekjen e Maqedonisë për anëtarësim në NATO. Por ndikimi në rritje i Rusisë në Evropë, ka nxitur përpjekjet për të zgjeruar aleancën e NATO-s me vende të tjera, përfshirë Maqedoninë. Gazetari i shërbimit maqedonas të Zëri i Amerikës, Jane Bojadzievski sjell hollësi. Ligjvënësi nga Indiana, Jim Banks drejton një grup ligjvënësish në Dhomën e Përfaqësuesve, të cilët kanë hartuar një letër drejtuar Sekretarit të Përgjithshëm të NATO-s Jens Stoltenberg, duke shprehur mbështetjen për anëtarësimin e Maqedonisë në aleancën veriatlantike. thuhet në letër. Pas takimit me Sekretarin amerikan të Mbrojtjes James Mattis, ministrja maqedonase e Mbrojtjes, Radmilla Shekerinska, i tha Zërit të Amerikës se Shkupi i ka plotësuar të gjitha kriteret për anëtarësim në NATO dhe se mosmarrëveshja me Greqinë është çështja e vetme që mund ta pengojë Maqedoninë që të bëhet anëtarja e 30-të e aleancës veri-atlantike. tha Mattis - duke përgëzuar atë që ai e përshkroi si rezistencë të Shkupit ndaj ndikimit keqdashës të Rusisë në Ballkan. Disa ekspertë thonë se zgjerimi i NATO-s do të përmirësonte qëndrueshmërinë në Ballkan, duke rritur rolin e aleancës në rajon. Ish ndihmës sekretari amerikan i mbrojtjes, Michael Carpenter, thotë se përfshirja e Shteteve të Bashkuara në zgjidhjen e çështjes së emrit mund të ndihmojë në përpjekjet për t’iu kundërvënë rritjes së ndikimit të Rusisë në Ballkan. Luke Coffey nga Fondacioni Heritage thotë se Shtetet e Bashkuara kanë ndikim të konsiderueshëm dhe duhet ta përdorin atë. Greqia ka propozuar ndryshime në kushtetutën e Maqedonisë që do të eliminonte çdo pretendim territorial të ish-republikës Jugosllave ndaj një rajoni në Greqinë Veriore, historikisht të lidhur me Aleksandrin e Madh. Ndërsa arritja e një marrëveshjeje mbetet e pamundur edhe pas 20 takimeve, ekspertët thonë se anëtarët e NATO-s ka të ngjarë ta shqyrtojnë çështjen, madje edhe ndërsa bisedimet mes Athinës dhe Shkupit vazhdojnë përpara takimit të ardhshëm të NATO-s më 11 korrik në Bruksel.